170 



og Ostenfelds Bidrag 1 ) findes der endelig 2 Arter samlede 

 af Thoroddsen. 



I Aarene 1886 — 1888 har jeg foretaget Indsamlinger af 

 Planter hist og her i disse Egne. Mine Fund ere ikke før 

 publicerede, naar undtages, at St. Stefânsson 2 ) omtaler 

 et Par af mig samlede Arter, og at jeg 3 ) ogsaa har omtalt 

 2 Arter. I 1893 har St. Stefânsson paa et Par Steder i 

 Dalasysla samlet Planter, hvoraf et Par ere publicerede (I. c). 



I Sommeren 1897 har jeg undersøgt disse Egnes Vege- 

 tation og Flora med Understøttelse fra Carlsberg-Fondet, for 

 hvilken jeg herved frembærer min ærbødige Tak; ogsaa maa 

 jeg takke Bestyrelsen for Det Forenede Dampskibs-Selskab, 

 der liberalt tilstod mig fri Rejse med Selskabets Skibe. 



For ydet Hjælp ved Bestemmelsen af de hjembragte 

 Samlinger udtaler jeg herved min bedste Tak til d'Hrr. 

 Pastor J. S. Deich mann Br ant h, der har bestemt Li- 

 chenerne, Apotheker G. Jensen, der har bestemt Mosserne, 

 Amanuensis Hugo Dahlstedt, der har bestemt og be- 

 skrevet Hieracierne, Professor Wettstein i Prag, der har 

 bestemt Slægten Euphrasia, samt Gand. mag. G. Raunkiær, 

 Gand. pharm. O. Gelert og Gand. mag. G. Ostenfeld, der 

 hist og her have foretaget Bestemmelser. 



I efterfølgende Liste findes opført 69 Arter af Lichener, 

 135 Arter af Mosser og 281 Arter af Karkryptogamer og 

 Fanerogamer. Ved Indsamlingen af Lichener og Mosser har 

 jeg hovedsagelig taget Hensyn til Vegetationen, og derfor 

 især medtaget Prøver, naar det skjønnedes at være af Be- 

 tydning ved Skildringen af denne. 



J ) O. Gelert og G. Ostenfeld: Nogle Bidrag til Islands Flora, Bot. 

 Tidsskr. 21. B. Kjøbenhavn 1898. 



2 ) St. Stefânsson: Fra Islands Væxtrige III, Vidensk. Meddel, fra den 

 naturh. Forening, Kjøbenhavn 1896. 



3 ) Helgi Jonsson: Bidrag til Øst-Islands Flora, Bot. Tidsskr. 20. B- 

 Kjøbenhavn 1896. 



